તિરુમાલા/વિજયવાડા: તિરુમાલા તિરુપતિ દેવસ્થાનમ (ટીટીડી) અને પૂર્વ મુખ્ય પૂજારી એવી રમાણા દીક્ષિતુલૂની વચ્ચે ચાલી રહેલા વિવાદમાં રવિવારે નવો મોડ આવી ગયો છે. ટીટીડીના કાર્યકારી અધિકારી અનિલ કુમાર સિંઘલે કહ્યું કે, જો અગામા શાસ્ત્ર મંજૂરી આપે તો મંદિર તેના ખજાનામાં રહેલી જ્વેલરી જાહેર પ્રદર્શનમાં મૂકી તેની સુરક્ષાને લગતી તમામ આશંકાઓને દૂર કરી શકે છે. સિંઘલે આ જાહેરાત એટલા માટે કરી કે દિક્ષિતુલૂએ ગત 22 વર્ષમાં મંદિરમાંથી હીરા-ઝવેરાત ગુમ થયાનો આરોપ લગાવતા આ મામલાની સીબીઆઈ તપાસની માગ કરી છે.